सिरक्षा कन्नै जुड़े नाजक ते संजीदे मुद्दें उप्पर राजनीति करने दा खेढ मता खतरनाक ऐ। जदके अधिकारियें दा इक वर्ग इस निषेध कम्मै गी करा करदा ऐ। एह्‌दे लेई दऊं मसालां उचत न। पैह्‌ल उच्च स्तरीय पुल्स अधिकारी यनि रिआसता दे पुल्स प्रमुख पास्सेआ कश्मीर च तालिबान दी मजूदगी दी अफवाह् फैलाना ते दूआ सेना प्रमुख दा भूमिगत आंतकवाद इच मकामी महिला दा शामल हाने सरबंधे ब्यान देना। दौनें मामलें च ब्यान मकामी घटनाएं पर अधारत न। पुलस प्रमुख ने अफवाह् फैलाई जे तालिबान ने कश्मीर च घुसपैठ कीती ऐ। एह् ब्यान चुनावी प्रचार दे राजनीतिक रंगै च रंगोइयै आया जदके एह् सच्चाई थमां परे ऐ। मकामी स्तह उप्पर नेहा मन्नेआ जा करदा ऐ जे तालिबान सरबंधी डर मतदाताएं गी डरौने लेई फैलाया जा करदा ऐ तां जे मतदान घट्‌ट होऐ कीजे एह्‌दा लाह् सत्ता पक्ख गी थ्हौंदा ऐ। राश्ट्रीय स्तह उप्पर एह्दा लाह् विपक्ख गी थ्होंदा ऐ ब रिआसता इच इस गल्लै गी सत्ता उप्पर बैठे दे लोकें अपने लाह् लेई इस्तेमाल कीता ऐ। बार-बार इस गल्लै थमां इंकार बी कीता जंदा ऐ जे कश्मीर च तालिबान दी घुसपैठ नेईं ऐ।